CELEX: 32017R1224
Language: ro
Date: 2017-07-06 00:00:00
Title: Regulamentul (UE) 2017/1224 al Comisiei din 6 iulie 2017 de modificare a anexei V la Regulamentul (CE) nr. 1223/2009 al Parlamentului European și al Consiliului privind produsele cosmetice (Text cu relevanță pentru SEE. )

7.7.2017   
               
               
                  RO
               
               
                  Jurnalul Oficial al Uniunii Europene
               
               
                  L 174/16
               
            REGULAMENTUL (UE) 2017/1224 AL COMISIEI
      din 6 iulie 2017
      de modificare a anexei V la Regulamentul (CE) nr. 1223/2009 al Parlamentului European și al Consiliului privind produsele cosmetice
      (Text cu relevanță pentru SEE)
      COMISIA EUROPEANĂ,
      având în vedere Tratatul privind funcționarea Uniunii Europene,
      având în vedere Regulamentul (CE) nr. 1223/2009 al Parlamentului European și al Consiliului din 30 noiembrie 2009 privind produsele cosmetice (1), în special articolul 31 alineatul (1),
      întrucât:
      
                  (1)
               
               
                  Substanța 2-metil-2H-izotiazol-3-onă, căreia i s-a atribuit denumirea de metilizotiazolinonă în conformitate cu Nomenclatorul Internațional al Ingredientelor Cosmetice (INCI), numărul CAS 2682-20-4, este în prezent autorizată pentru a fi utilizată drept conservant în produsele cosmetice care se îndepărtează prin clătire în concentrație de până la 0,01 % exprimate în greutate/greutate (100 ppm) prin rubrica 57 din anexa V la Regulamentul (CE) nr. 1223/2009.
               
            
                  (2)
               
               
                  Comitetul științific pentru siguranța consumatorilor (denumit în continuare „CSSC”) a adoptat un aviz cu privire la siguranța metilizotiazolinonei la 15 decembrie 2015 (2). CSSC a concluzionat că, pentru produsele cosmetice care se îndepărtează prin clătire, o concentrație de maximum 0,0015 % (15 ppm) metilizotiazolinonă este considerată sigură pentru consumator din punctul de vedere al inducției alergiei de contact.
               
            
                  (3)
               
               
                  În lumina avizului CSSC menționat mai sus, este important să se ia în considerare creșterea numărului de cazuri de alergii provocate de metilizotiazolinonă și respectiva substanță ar trebui, prin urmare, să facă obiectul unor restricții suplimentare în produsele care se îndepărtează prin clătire.
               
            
                  (4)
               
               
                  Prin urmare, Regulamentul (CE) nr. 1223/2009 ar trebui modificat în consecință.
               
            
                  (5)
               
               
                  Industria ar trebui să beneficieze de o perioadă rezonabilă de timp pentru a face ajustările necesare ale formulelor produselor în vederea introducerii acestora pe piață și pentru retragerea de pe piață a produselor neconforme.
               
            
                  (6)
               
               
                  Măsurile prevăzute în prezentul regulament sunt conforme cu avizul Comitetului permanent pentru produse cosmetice,
               
            ADOPTĂ PREZENTUL REGULAMENT:
      Articolul 1
      Anexa V la Regulamentul (CE) nr. 1223/2009 se modifică în conformitate cu anexa la prezentul regulament.
      Articolul 2
      De la 27 ianuarie 2018, numai produsele cosmetice care respectă dispozițiile prezentului regulament sunt introduse pe piața Uniunii.
      De la 27 aprilie 2018, numai produsele cosmetice care respectă dispozițiile prezentului regulament sunt puse la dispoziție pe piața Uniunii.
      Articolul 3
      Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
      
         Prezentul regulament este obligatoriu în toate elementele sale și se aplică direct în toate statele membre.
         Adoptat la Bruxelles, 6 iulie 2017.
         
            
               Pentru Comisie
            
            
               Președintele
            
            Jean-Claude JUNCKER
         
      
      
         (1)  JO L 342, 22.12.2009, p. 59.
      
         (2)  SCCS/1557/15 (III)
      
         ANEXĂ
         În anexa V la Regulamentul (CE) nr. 1223/2009, rubrica 57 se înlocuiește cu următorul text:
         
            
                        Număr de referință
                     
                     
                        Identificarea substanței
                     
                     
                        Condiții
                     
                     
                        Formularea condițiilor de utilizare și a avertismentelor
                     
                  
                        Denumirea chimică/INN
                     
                     
                        Denumirea din Glosarul denumirilor comune ale ingredientelor
                     
                     
                        Număr CAS
                     
                     
                        Număr CE
                     
                     
                        Tipul de produs, părțile corpului
                     
                     
                        Concentrația maximă în preparatul gata de utilizare
                     
                     
                        Altele
                     
                     
                         
                     
                  
                        a
                     
                     
                        b
                     
                     
                        c
                     
                     
                        d
                     
                     
                        e
                     
                     
                        f
                     
                     
                        g
                     
                     
                        h
                     
                     
                        i
                     
                  
                        „57
                     
                     
                        2-metil-2H-izotiazol-3-onă
                     
                     
                        Metilizotiazolinonă (*1)
                        
                     
                     
                        2682-20-4
                     
                     
                        220-239-6
                     
                     
                        Produse care se îndepărtează prin clătire
                     
                     
                        0,0015 %
                     
                     
                         
                     
                     
                         
                     
                  
         
            (*1)  Metilizotiazolinona este reglementată, de asemenea, la rubrica 39 din anexa V în amestecul de metilclorizotiazolinonă. Cele două rubrici se exclud reciproc: utilizarea amestecului de metilcloroizotiazolinonă (și) metilizotiazolinonă este incompatibilă cu utilizarea doar a metilizotiazolinonei în același produs.”